*Precizēts*

**Ministru kabineta rīkojuma projekta „Par valsts nekustamā īpašuma Ata Kronvalda ielā 52, Cēsīs, Cēsu novadā, ieguldīšanu valsts akciju sabiedrības „Valsts nekustamie īpašumi” pamatkapitālā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 40.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts akciju sabiedrības „Valsts nekustamie īpašumi” (turpmāk – VNĪ) 2015.gada 4.augusta ārkārtas akcionāru sapulcē (prot.Nr.3,1.punkts) ir nolemts atbalstīt priekšlikumu nekustamo īpašumu Ata Kronvalda ielā 52, Cēsīs, Cēsu novadā, ieguldīt valsts akciju sabiedrības „Valsts nekustamie īpašumi” pamatkapitālā”.  Ieguldāmais valsts nekustamais īpašums (nekustamā īpašuma kadastra Nr. 4201 004 0808) – Ata Kronvalda ielā 52, Cēsīs, Cēsu novadā, sastāv no zemes vienības (zemes vienības kadastra apzīmējums 4201 004 0808) 11952 m2 platībā (turpmāk tekstā– valsts zemes vienība).  Saskaņā ar Nekustamā īpašuma valsts kadastra informācijas sistēmas datiem valsts zemes vienības kadastrālā vērtība uz 01.01.2015. noteikta 28629 *euro*. Valsts zemes vienībai noteikti šādi lietošanas mērķi:  0906 – *valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve* *11917 m2 platībā*;  1201 – *ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve 35 m² platībā.*  Valsts zemes vienība pārņemta no Iekšlietu ministrijas Finanšu ministrijas valdījumā un nostiprināta zemesgrāmatā uz valsts vārda Finanšu ministrijas personā Cēsu pilsētas zemesgrāmatās nodalījumā Nr.100000291157, lēmuma datums 30.10.2008., pamatojoties uz Ministru kabineta 2008.gada 29.jūlija sēdes protokollēmuma (sēdes protokols Nr.54 17.§) „Par valsts ugunsdzēsības un glābšanas dienestu nodrošināšanu ar darbam piemērotām telpām un par turpmāko rīcību Cēsu ugunsdzēsības depo būvniecības nodrošināšanai” 4.1.apakšpunktu, lai nodrošinātu Valsts ugunsdzēsības un glābšanas dienesta Cēsu ugunsdzēsības depo ēkas Ata Kronvalda ielā 52, Cēsīs, Cēsu novadā, būvniecības projekta īstenošanu.  Pamatojoties uz Ministru kabineta 2010.gada 17.augusta sēdes protokollēmuma (protokols Nr.42 21.§ „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” 2.3.1. un 2.3.5.apakšpunktā, kā arī Ministru kabineta 2010.gada 1.novembra rīkojuma Nr.635 „Par finansējumu Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs, un Valsts policijas Latgales reģiona pārvaldes telpu Daugavpils cietoksnī nomas maksas, aprīkojuma iegādes un uzturēšanas izdevumu segšanai” (atzīts par spēku zaudējušu no 06.11.2012.) 2.1.apakšpunktā, Ministru kabineta 2012.gada 6.novembra rīkojuma Nr.527 „Par finansējuma precizēšanu, kas paredzēts Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs, un Valsts policijas Latgales reģiona pārvaldes telpu Daugavpils cietoksnī nomas maksai, aprīkojuma iegādei un uzturēšanas izdevumu segšanai” (atzīts par spēku zaudējušu no 20.11.2013.) 2.1.apakšpunktā, un Ministru kabineta 2013.gada 20.novembra rīkojuma Nr.550 „Par finansējuma precizēšanu, kas paredzēts Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs, un Valsts policijas Latgales reģiona pārvaldes telpu Daugavpils cietoksnī nomas maksai, aprīkojuma iegādei un uzturēšanas izdevumu segšanai” 2.punktā dotajiem uzdevumiem, VNĪ ir nodrošinājusi Valsts ugunsdzēsības un glābšanas dienesta Cēsu ugunsdzēsības depo ēkas būvniecību uz valsts zemes vienības.  Būve (būves kadastra apzīmējums 4201 004 0808 002) *Valsts ugunsdzēsības un glābšanas dienesta Cēsu depo* - Ata Kronvalda ielā 52, Cēsīs, Cēsu novadā, reģistrēta Nekustamā īpašuma valsts kadastra informācijas sistēmā. Tās tiesiskais valdītājs saskaņā ar Nekustamā īpašuma valsts kadastra informācijas sistēmas datiem ir VNĪ. Valsts ugunsdzēsības un glābšanas dienesta Cēsu depo (būves kadastra apzīmējums 4201 004 0808 002) tiks ierakstīts zemesgrāmatā vienlaikus ar valsts zemes vienību, pēc zemes vienības ieguldīšanas VNĪ pamatkapitālā.  Valsts ugunsdzēsības un glābšanas dienesta Cēsu depo Ata Kronvalda ielā 52, Cēsīs, Cēsu novadā, būvniecība veikta par VNĪ piesaistītajiem līdzekļiem, kas pēc būvniecības darbu pabeigšanas, ievērojot Ministru kabineta 2013.gada 20.novembra rīkojuma Nr.550 „Par finansējuma precizēšanu, kas paredzēts Valsts ugunsdzēsības un glābšanas dienesta Cēsu ugunsdzēsības depo telpu Ata Kronvalda ielā 52, Cēsīs, un Valsts policijas Latgales reģiona pārvaldes telpu Daugavpils cietoksnī nomas maksai, aprīkojuma iegādei un uzturēšanas izdevumu segšanai” 1.1.1.apakšpunktā noteikto, iekļauti nomas maksas apmērā.  Valsts zemes vienība ieguldāma VNĪ pamatkapitālā, lai nodrošinātu vienota nekustamā īpašumaValsts ugunsdzēsības un glābšanas dienesta Cēsu depo (būves kadastra apzīmējums 4201 004 0808 002) un zemes vienības (zemes vienības kadastra apzīmējums 4201 004 0808) – izveidošanu. Ja valsts zemes vienība netiks ieguldīta VNĪ pamatkapitālā un Valsts ugunsdzēsības un glābšanas dienesta Cēsu depo (būves kadastra apzīmējums 4201 004 0808 002) tiks ierakstīts zemesgrāmatā kā patstāvīgs īpašuma objekts, starp būves īpašnieku (VNĪ) un zemes īpašnieku (valsti Finanšu ministrijas personā) pastāvēs piespiedu zemes nomas attiecības. No piespiedu dalītā īpašuma tiesiskām attiecībām izrietošo problēmu risināšana ir izvirzīta kā Laimdotas Straujumas vadītās valdības viena no prioritātēm un ir iekļauta Deklarācijā par Laimdotas Straujumas vadītā Ministru kabineta iecerēto darbību, proti, tajā ir noteikts, ka valdība turpinās izstrādāt un pilnveidot arī dalītā īpašuma tiesisko regulējumu. Papildus vēršam uzmanību uz to, ka dalītā īpašuma tiesiskais regulējums ir ne tikai apbūves tiesību noteikšana un piespiedu dalītā īpašuma tiesisko attiecību izbeigšanas tiesiskā regulējuma izstrāde, bet arī zemes piespiedu nomas maksas noteikšanas un ar to saistīto jautājumu risināšana, kā arī turpmāka dalītā īpašuma, tajā skaitā piespiedu dalītā īpašuma izveidošanas ierobežošana. Minētajā Valdības deklarācijā norādīto prioritāšu sasniegšana ir ne tikai vienas atbildīgās ministrijas jautājums, bet visu ministriju sadarbības jautājums.  Papildus valsts zemes vienības ieguldīšana VNĪ pamatkapitālā pamatojama ar Ministru kabineta 2015.gada 14.jūlija sēdē (prot. Nr.34 43.§) atbalstīto Informatīvo ziņojumu „Par priekšlikumiem turpmākai Valsts nekustamā īpašuma vienotas pārvaldīšanas un apsaimniekošanas koncepcijas īstenošanai”, kura 4.4. apakšpunktā ir noteikti kritēriji, pēc kuriem vērtējama Finanšu ministrijas valdījumā un VNĪ pārvaldīšanā nodoto valsts nekustamos īpašumu ieguldīšana VNĪ pamatkapitālā lietderība.  Ievērojot iepriekš minēto, un to, ka īpašums ir saistīts ar VNĪ attīstības projektu, kura ietvaros ir veikti liela apjoma kapitālieguldījumi valsts vajadzību nodrošināšanai, ka arī lai neradītu dalīto īpašumu, Finanšu ministrija ir sagatavojusi Ministru kabineta rīkojuma projektu „Par valsts nekustamā īpašuma Ata Kronvalda ielā 52, Cēsīs, Cēsu novadā, ieguldīšanu valsts akciju sabiedrības „Valsts nekustamie īpašumi” pamatkapitālā”.  Rīkojuma projekts neparedz uzdevumu Finanšu ministrijai kā valsts kapitāla daļu turētājai nodrošināt, ka šā rīkojuma 1. punktā minētais nekustamais īpašums tiek nodots atpakaļ valstij, ja tas atbilstoši [Komerclikumā](http://likumi.lv/ta/id/5490-komerclikums) noteiktajām normām vairs nav nepieciešams VNĪ funkciju īstenošanai, jo pēc rīkojuma projekta izpildes valsts zemes vienība un uz tās esošā būve - Valsts ugunsdzēsības un glābšanas dienesta Cēsu depo - tiks apvienoti vienotā nekustamajā īpašumā, ievērojot Civillikuma 968.pantā ietverto vispārējo principu, ka uz zemes uzcelta un cieši ar to savienota ēka atzīstama par tās daļu. Ja zeme un ēka ir reģistrēti vienā zemesgrāmatas nodalījumā kā vienots nekustamais īpašums, īpašuma atsavināšana iespējama, tikai zemi un ēkas vai to daļas atsavinot vienlaikus. (LR AT Senāta Civillietu departamenta 2012. gada 30. augusta lēmums lietā Nr. SKC-1904/2012).  Publiskas personas mantas atsavināšanas likuma3. panta pirmās daļas 4.punkts nosaka, ka valsts vai pašvaldības nekustamo un kustamo mantu var atsavināt, ieguldot kapitālsabiedrības pamatkapitālā, un likuma 40.panta pirmā daļa nosaka, ka lēmumu par mantas ieguldīšanu kapitālsabiedrības pamatkapitālā pieņem Ministru kabinets.  Saskaņā ar 2015.gada 1.oktobra Atzinumu par mantisko ieguldījumu, kuru veicis LR Uzņēmumu reģistrā apstiprinātajā Mantiskā ieguldījuma novērtēšanas ekspertu sarakstā iekļauts sertificēts vērtētājs Raivis Šķērstens (LĪVA profesionālas kvalifikācijas sertifikāts Nr.86) valsts zemes vienības mantiskā ieguldījuma vērtība 2015.gada 1.oktobrī ir 58 200 *euro* (piecdesmit astoņi tūkstoši divi simti euro).  Izstrādātajam rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. |
| 3. | Projekta izstrādē iesaistītās institūcijas | Finanšu ministrija un VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteiktajam, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir valsts akciju sabiedrība „Valsts nekustamie īpašumi” un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas III, IV un V sadaļa –projekts šīs jomas neskar.*

Finanšu ministrs J.Reirs

07.12.2015. 12:00

1436

V.Bružas, 67024927

[Vita.Bruzas@vni.lv](mailto:Vita.Bruzas@vni.lv)